Sigtelserne lød på trusler, ulovlig tvang, frihedsberøvelse og kvalificeret vold, da en 29-årig mand torsdag var i grundlovsforhør ved Retten i Hjørring. Manden blev anholdt onsdag aften 19.50 af Københavns Vestegns Politi på Sjælland, og politiet har været efter ham siden 11. Januar. Her er den 29-årige sigtet for at have opsøgt en 23-årig kvinde på en adresse i Frederikshavn. De to kendte hinanden. Kvælertag og strips Manden skulle have truet kvinden med en pistol og tvunget sig adgang til hendes mobil ved blandt andet at slå hende i ansigtet. Herefter har han ifølge politiet taget kvinden med på en køretur i bil, hvor hun var fikseret med strips. Under denne køretur skal den 29-årige have rusket kvinden og udsat hende for kvælergreb. Grundlovsforhøret endte med fire ugers varetægtsfængsling af manden.

Opsummering:
Manden blev anholdt på Sjælland efter at have været i politiets søgelys i flere uger.